***Paul Temple og Gregory-saken*** var et norsk kriminalhørespill på ti episoder som gikk på NRK Radio i 1952. Spillets hovedperson var briten Paul Temple, en berømt forfatter og kriminalekspert som gjerne ble konsultert av Scotland Yard når de sto fast i en sak. Han arbeidet som regel sammen med sin snartenkte og vakre kone Steve, opprinnelig journalist. Rollen som Paul Temple ble spilt av Fridtjof Mjøen, mens Steve ble spilt av Randi Brænne. Hørespillet ble oversatt til norsk av Alice Zimmermann og var basert på det britiske hørespillet *Paul Temple and the Gregory affair*. Originalen ble skrevet av Francis Durbridge og ble innspilt av BBC Radio i 1946.

|  |
| --- |
| I ti samfulle lørdagskvelder satt hele landet klistret til radioene, alt annet ble utsatt og lagt til side. "Hvor to og to forsamlet var, ble Gregory-saken diskutert," konstaterte avisene, som meldte at "Lytter-Norge jager massemorderen". Selv politikere og professorer innrømmet at de fulgte med. Men mange var bekymret for effekten av slike redselsscener i eteren: "Ungdomskriminaliteten får her ny næring og friske impulser," skrev avisen Vårt Land, og glemte at helten stod trygt på lovens side, som den propre britiske gentleman han var.
– NRK  |

Hørespillserien gikk på lørdagskveldene og hadde svært høye lyttertall. Den ble norsk radios første virkelige dramatiske storsuksess.

|  |
| --- |
| Teatersjefene trodde ikke noe på det. Et skikkelig teater driver ikke med slikt. Men da den første krim-serien gikk på lufta i 1952 - om Paul Temple - brøt Radioteatret for alvor gjennom lydmuren. Thrilleren "Paul Temple og Gregory-saken" ble norsk radios første virkelige dramatiske storsuksess, et massefenomen som på nesten uhyggelig vis demonstrerte makten i elektroniske medier.
– NRK |

Serien var den første av tre hørespillserier som NRK Radio produserte om Paul Temple. Den andre, *Paul Temple og Madison-mysteriet*, ble sendt året etter. Disse to innspillingene er gått tapt, mens *Paul Temple og Milbourne-saken*, laget i 1973, er bevart.

Episoder
--------

1. episode
«Med hilsen fra Mr. Gregory». Sendt 29. mars 1952. Med: Paul Temple spilt av Fridtjof Mjøen, Steve spilt av Randi Brænne, Inspektør Vosper spilt av Knut M. Hansson, Kriminalsjef Forbes spilt av Einar Vaage, Edward Day spilt av Jørn Ording, Bill Harcourt spilt av Bjarne Bø, Peter Anderson spilt av Carsten Winger, Fred Armitage/Charles Zola spilt av Jon Lennart Mjøen, Kay Wiseman spilt av Gunvor Hall, 2 reportere spilt av Wilfred Breistrand og Frithjof Fearnley.

2. episode
«Mr. Donald Murdo presenteres». Sendt 5. april 1952. Med: Paul Temple spilt av Fridtjof Mjøen, Steve spilt av Randi Brænne, Inspektør Vosper spilt av Knut M. Hansson, Kriminalsjef Forbes spilt av Einar Vaage, Edward Day spilt av Jørn Ording, Peter Anderson spilt av Carsten Winger, Fred Armitage/Charles Zola spilt av Jon Lennart Mjøen, Kay Wiseman spilt av Gunvor Hall, Sir Donald Murdo spilt av Gunnar Olram.

3. episode
«Cafe Madrid». Sendt 12. april 1952. Med: Paul Temple spilt av Fridtjof Mjøen, Steve spilt av Randi Brænne, Inspektør Vosper spilt av Knut M. Hansson, Kriminalsjef Forbes spilt av Einar Vaage, Edward Day spilt av Jørn Ording, Fred Armitage/Charles Zola spilt av Jon Lennart Mjøen, Charlie spilt av Arne Bang-Hansen, Sir Donald Murdo spilt av Gunnar Olram, Vic spilt av Henki Kolstad, Pat spilt av Georg Richter, Coral Slater spilt av Sonja Mjøen.

4. episode
«Mr. Anderson har et alibi». Sendt 19. april 1952. Med: Paul Temple spilt av Fridtjof Mjøen, Steve spilt av Randi Brænne, Inspektør Vosper spilt av Knut M. Hansson, Kriminalsjef Forbes spilt av Einar Vaage, Edward Day spilt av Jørn Ording, Peter Anderson spilt av Carsten Winger, Charlie spilt av Arne Bang-Hansen, Kay Wiseman spilt av Gunvor Hall, Sir Donald Murdo spilt av Gunnar Olram, Vic spilt av Henki Kolstad, Betjenten spilt av Haakon Arnold, Hallomannen spilt av Johan Sverre.

5. episode
«Virginia van Cleve». Sendt 26. april 1952. Med: Paul Temple spilt av Fridtjof Mjøen, Steve spilt av Randi Brænne, Inspektør Vosper spilt av Knut M. Hansson, Kriminalsjef Forbes spilt av Einar Vaage, Peter Anderson spilt av Carsten Winger, Fred Armitage/Charles Zola spilt av Jon Lennart Mjøen, Kay Wiseman spilt av Gunvor Hall, Sir Donald Murdo spilt av Gunnar Olram, Professor Reese spilt av Vegard Hall, Virginia van Cleve spilt av Nanna Stenersen, Miss Burke/Marcia spilt av Ragnhild Michelsen, Miss Marcia spilt av Ingerid Vardund, Lanny spilt av Carl Struve, Hallomannen spilt av Johan Sverre.

6. episode
«Mr. Zola». Sendt 3. mai 1952. Med: Paul Temple spilt av Fridtjof Mjøen, Steve spilt av Randi Brænne, Inspektør Vosper spilt av Knut M. Hansson, Kriminalsjef Forbes spilt av Einar Vaage, Edward Day spilt av Jørn Ording, Peter Anderson spilt av Carsten Winger, Fred Armitage/Charles Zola spilt av Jon Lennart Mjøen, Kay Wiseman spilt av Gunvor Hall, Madison spilt av Stig Egede-Nissen, George spilt av Arne Riis, Hallomannen spilt av Johan Sverre.

7. episode
«En kvinnes intuisjon». Sendt 10. mai 1952. Med: Paul Temple spilt av Fridtjof Mjøen, Steve spilt av Randi Brænne, Inspektør Vosper spilt av Knut M. Hansson, Kriminalsjef Forbes spilt av Einar Vaage, Edward Day spilt av Jørn Ording, Peter Anderson spilt av Carsten Winger, Fred Armitage/Charles Zola spilt av Jon Lennart Mjøen, Charlie spilt av Arne Bang-Hansen, Kay Wiseman spilt av Gunvor Hall, Sir Donald Murdo spilt av Gunnar Olram, Betjenten spilt av Haakon Arnold, Madison spilt av Stig Egede-Nissen, Hallomannen spilt av Johan Sverre.

8. episode
«Nyheter fra Mr. Gregory». Sendt 16. mai 1952. Med: Paul Temple spilt av Fridtjof Mjøen, Steve spilt av Randi Brænne, Inspektør Vosper spilt av Knut M. Hansson, Kriminalsjef Forbes spilt av Einar Vaage, Edward Day spilt av Jørn Ording, Peter Anderson spilt av Carsten Winger, Charlie spilt av Arne Bang-Hansen, Kay Wiseman spilt av Gunvor Hall, Sir Donald Murdo spilt av Gunnar Olram, Miss Bruke/Marcia spilt av Ragnhild Michelsen, Hallomannen spilt av Johan Sverre.

9. episode
«Millgate Steps». Sendt 24. mai 1952. Med: Paul Temple spilt av Fridtjof Mjøen, Steve spilt av Randi Brænne, Inspektør Vosper spilt av Knut M. Hansson, Kriminalsjef Forbes spilt av Einar Vaage, Edward Day spilt av Jørn Ording, Peter Anderson spilt av Carsten Winger, Kay Wiseman spilt av Gunvor Hall, Sir Donald Murdo spilt av Gunnar Olram, Betjenten spilt av Haakon Arnold, Virgionia van Cleve spilt av Nanna Stenersen, Royston spilt av Frank Robert, Marjorie spilt av Randi Nordby, Hallomannen spilt av Johan Sverre.

10. episode
«Mr. Gregory avsløres». Sendt 31. mai 1952. Med: Paul Temple spilt av Fridtjof Mjøen, Steve spilt av Randi Brænne, Inspektør Vosper spilt av Knut M. Hansson, Kriminalsjef Forbes spilt av Einar Vaage, Edward Day spilt av Jørn Ording, Peter Anderson spilt av Carsten Winger, Charlie spilt av Arne Bang-Hansen, Kay Wiseman spilt av Gunvor Hall, Sir Donald Murdo spilt av Gunnar Olram, Arthur spilt av Jan Voigt, Hallomannen spilt av Johan Sverre.

Referanser
----------

1. 1 2 3  NRK (30. januar 2002). «Paul Temple, 50 år etter». *NRK*. Besøkt 30. desember 2018.
2. ↑  «Paul Temple kommer på film». *VG*. 3. september 1952. s. 4.
3. ↑  «NRK - Radioteatret 75 år». *www.nrk.no*. 10. mai 2001. Besøkt 30. desember 2018.